OHJEET JUNNUSUPER -TURNAUKSEN JÄRJESTÄMISEEN

JunnuSuper -turnaukset pelataan turnausmuotoisena. Näillä ohjeilla halutaan yhtenäistää turnauskäytäntöjä sekä helpottaa niiden järjestämistä.

Tutustu Korona-ajan erityisjärjestelyohjeistuksiin turnausta järjestäessä: <https://www.pesis.fi/wp-content/uploads/2020/06/Ohjeet-2020-kilpailutoiminta-alueet-030620.pdf>

**MUISTILISTA TURNAUKSEN JÄRJESTÄMISEEN**

**Turnaukseen kutsuminen**

Järjestävän seuran vastuulla on vielä lähettää kaikille turnauksen joukkueille turnauskutsu, mielellään n. 10 päivää ennen turnausta (viimeistään viikkoa ennen), josta ilmenee pelipaikka, ottelut ja muut tärkeät tiedot. Turnauskutsumalli on ladattavissa [täällä.](https://www.pesis.fi/savo-karjala/materiaalisalkku/)

**Kentät**

Varaa kenttä/kentät määrätyksi pelipäiväksi ja muista ilmoittaa myös kaupungin/kunnan kenttämestarille turnauksesta. Varmista myös, että kentän piirtäjillä on tiedossa voimassa olevat kenttien mitat. Otteluiden välillä voidaan tarvita kenttäviivojen vahvistamista, joten varmista liikuntatoimelta miten se hoidetaan. Halutessaan jokaiselle pelikentälle voi pyytää tulostaulun.

**Tuomarit ja kirjurit**

Järjestävä seura hoitaa peleihin tuomarit (mielellään 2/ottelu). Tuomareille ei tarvitse olla tuomarikorttia, eli esim. kaikki oman seuran junioripelaajat voivat toimia peleissä tuomarina. JunnuSuperi on myös hyvä paikka opetella tuomaritehtäviä.

Otteluissa ei tarvitse pitää pöytäkirjaa, mutta ottelutuloksen voi pelin jälkeen kertoa joukkueille kiilassa.

**Ottelupallot**

Turnauksen järjestäjä seura varaa tarvittavan määrän hyväkuntoisia palloja.

**Ottelutuloksista tiedottaminen**Tulokset voi päivittää tulospalveluun. Tulospalveluohjeet on lähetetty JunnuSuperin yhteyshenkilöille otteluohjelmien yhteydessä. Ohjeet saat pyydettäessä myös aluevastaavalta tai seurakehittäjältä.

**Pukeutumis-, pesu- ja wc-tilat**

Tutustu Korona-ajan erityisjärjestelyohjeisiin: <https://www.pesis.fi/wp-content/uploads/2020/06/Ohjeet-2020-kilpailutoiminta-alueet-030620.pdf>

* Löytyyhän kentältä myös ensiaputarvikkeita?
* Tarkista kenttä vielä pois lähtiessäsi. Yllättävän paljon tavaraa unohtuu kentälle matsien jälkeen